stanford-oval/wikipedia huggingface dataset:
ג'ונתן פרייס
ביוגרפיה > חיים אישיים

ב-1972 כשעבד בתיאטרון אברימן פגש פרייס את השחקנית קייט פאהי (Kate Fahy) והם נישאו ב-1974. בני הזוג מתגוררים בלונדון. נולדו להם שלושה ילדים: פטריק (יליד 1983), גבריאל (יליד 1986) ופיבי (ילידת 1990).
ב-2006 הוענק לפרייס דוקטורט של כבוד מאוניברסיטת ליברפול. הוא חבר כבוד ב"קולג' המלכותי של ויילס למוזיקה ודרמה" (אנ'), ושל "מכון ליברפול לאמנויות הבמה" (אנ').
ב-2009 הוענק לפרייס תואר מפקד מסדר האימפריה הבריטית (CBE).
תפקידים בתיאטרון

"The Churchill Play" בתפקיד מייק מק'קולוץ' (1974)
"הקומיקאים" (1975) בתפקיד גת'ין פרייס, הופעת בכורה בארצות הברית (1977)
"מידה כנגד מידה", רויאל שייקספיר קומפני, (1979)
"המלט" (1980) בתפקיד המלט - זכה בפרס אוליבייה כשחקן הטוב ביותר
"חקירה חוזרת בעניין מותו המוזר של אנרכיסט מפוקפק" בתפקיד השוטה (1984)
"הדוד וניה" (1989) בתפקיד אסטרוב
"מיס סייגון" (1989) בתפקיד המהנדס - פרס אוליבייה לשחקן הטוב ביותר במחזמר, פרס טוני לשחקן הטוב ביותר במחזמר
Nine בתפקיד גווידו קונטינו (1992)
"אוליבר!" (הפקה מחודשת ב-1994) בתפקיד פייגין - מועמדות לפרס אוליבייה לשחקן הטוב ביותר במחזמר
"גבירתי הנאווה" (הפקה מחודשת ב-2001) בתפקיד פרופ' היגינס - מועמדות לפרס אוליבייה לשחקן הטוב ביותר במחזמר
"A Reckoning" בתפקיד ספנסר (2003)
"העז, או מי זו סילביה?" בתפקיד מרטין גריי (2004)
"Dirty Rotten Scoundrels" בתפקיד לורנס ג'יימסון (2006)
"גלנגרי גלן רוס" (הפקה בלונדון ב-2007) בתפקיד שלי ליווין
"Dimetos" (בדונמאר ורהאוס בלונדון ב-2009) בתפקיד דיימטוס
"מנהל הבית" (ב-2010 בטרפלגר סטודיוס) בתפקיד דייוויס
"המלך ליר" (ב-2012 בתיאטרון אלמיידה) בתפקיד ליר
"הסוחר מוונציה" (ב-2015 בתיאטרון שייקספיר גלוב) בתפקיד שיילוק
פרסים ומועמדויות > פרסי אוסקר

| שנה | קטגוריה | עבור | תוצאה |
| --- | --- | --- | --- |
| 2020 | השחקן הטוב ביותר | האפיפיורים | מועמדות |
פרסים ומועמדויות > פרסי באפט"א לקולנוע

| שנה | קטגוריה | עבור | תוצאה |
| --- | --- | --- | --- |
| 1996 | השחקן הטוב ביותר בתפקיד ראשי | קרינגטון | מועמדות |
| 2020 | השחקן הטוב ביותר בתפקיד ראשי | האפיפיורים | מועמדות |
פרסים ומועמדויות > פרסי גלובוס הזהב

| שנה | קטגוריה | עבור | תוצאה |
| --- | --- | --- | --- |
| 1994 | שחקן המשנה הטוב ביותר בסדרת טלוויזיה, מיני-סדרה או סרט טלוויזיה | ברברים בשער | מועמדות |
| 2020 | השחקן הטוב ביותר - סרט דרמה | האפיפיורים | מועמדות |
פרסים ומועמדויות > פרס אמי לבידור בפריים טיים

| שנה | קטגוריה | עבור | תוצאה |
| --- | --- | --- | --- |
| 1993 | שחקן משנה מצטיין במיני-סדרה או בסרט | קרינגטון | מועמדות |
| 2010 | שחקן משנה מצטיין במיני-סדרה או בסרט | קרנפורד | מועמדות |
| 2024 | השחקן האורח הטוב ביותר בסדרת דרמה | סוסים איטיים | מועמדות |
פרסים ומועמדויות > פרסי אוליבייה

| שנה | קטגוריה | עבור | תוצאה |
| --- | --- | --- | --- |
| 1979 | השחקן הטוב ביותר בהפקה מחודשת | אילוף הסוררת | מועמדות |
| 1980 | השחקן הטוב ביותר בהפקה מחודשת | המלט | זכייה |
| 1990 | השחקן הטוב ביותר במחזמר | מיס סייגון | זכייה |
| 1995 | השחקן הטוב ביותר במחזמר | אוליבר! | מועמדות |
| 2002 | השחקן הטוב ביותר במחזמר | גבירתי הנאווה | מועמדות |
| 2005 | השחקן הטוב ביותר | העז, או מי זאת סילביה? | מועמדות |
פרסים ומועמדויות > פרסי טוני

| שנה | קטגוריה | עבור | תוצאה |
| --- | --- | --- | --- |
| 1977 | השחקן הטוב ביותר במחזה | Comedians | זכייה |
| 1991 | השחקן הטוב ביותר במחזמר | מיס סייגון | זכייה |
פרסים ומועמדויות > פרס גילדת שחקני המסך

| שנה | קטגוריה | עבור | תוצאה |
| --- | --- | --- | --- |
| 2017 | אנסמבל השחקנים הטוב ביותר בסדרת דרמה | משחקי הכס | מועמדות |
פרסים ומועמדויות > פרסי בלוקבסטר

| שנה | קטגוריה | עבור | תוצאה |
| --- | --- | --- | --- |
| 2000 | שחקן המשנה הנבחר – סרטי אימה | סטיגמטה | מועמדות |
פרסים ומועמדויות > פרסי הקולנוע הבריטי העצמאי

| שנה | קטגוריה | עבור | תוצאה |
| --- | --- | --- | --- |
| 1998 | השחקן הטוב ביותר | התחדשות | מועמדות |
פרסים ומועמדויות > פסטיבל הקולנוע בקאן

| שנה | קטגוריה | עבור | תוצאה |
| --- | --- | --- | --- |
| 1995 | השחקן הטוב ביותר | קרינגטון | זכייה |
פרסים ומועמדויות > פרס בחירת מבקרי הטלוויזיה

| שנה | קטגוריה | עבור | תוצאה |
| --- | --- | --- | --- |
| 2015 | שחקן המשנה הטוב ביותר בסרט / מיני-סדרה | וולף הול | מועמדות |
פרסים ומועמדויות > פרס דרמה דסק

| שנה | קטגוריה | עבור | תוצאה |
| --- | --- | --- | --- |
| 1977 | השחקן הטוב ביותר - מחזה | Comedians | מועמדות |
| 1985 | השחקן הטוב ביותר - מחזה | Accidental Death of an Anarchist | מועמדות |
| 1991 | השחקן הטוב ביותר – מחזמר | מיס סייגון | זכייה |
פרסים ומועמדויות > פרס סאטורן

| שנה | קטגוריה | עבור | תוצאה |
| --- | --- | --- | --- |
| 1984 | שחקן המשנה הטוב ביותר | Something Wicked This Way Comes | מועמדות |
כרם ארשיד

כרם ארשיד (נולד ב-24 בינואר 1995) הוא כדורגלן מוסלמי-ישראלי המשחק בעמדת החלוץ בהפועל אום אל-פחם.
קריירה

ארשיד התחיל את הקריירה שלו בקבוצת הילדים של מ.ס. ג'וליס ובגיל 17 הצטרף למחלקת הנוער של עירוני קריית שמונה. בקיץ 2015 חתם בהפועל רעננה. ב-29 באוגוסט 2015 ערך ארשיד את הופעת הבכורה שלו ברעננה, בניצחון 2–3 נגד בני סכנין. ב-12 בספטמבר 2015 הבקיע את שער הבכורה שלו בקריירה, בהפסד 2–3 להפועל באר שבע. את עונתו הראשונה סיים עם 16 הופעות ושער אחד.
בתחילת עונת 2016/2017 ארשיד הושאל להפועל עפולה מהליגה הלאומית על מנת לצבור דקות משחק. ב-12 בספטמבר 2016 ערך ארשיד את הופעת הבכורה שלו בקבוצה, בהפסד 0–3 להפועל ראשון לציון. את העונה סיים ארשיד עם 12 שערים ב-32 משחקים, ובסיומה שב להפועל רעננה.
ב-2 בדצמבר 2020 חתם עד לסיום עונת 2020/2021 בהפועל חדרה.
בפברואר 2021, ארשיד הצטרף לסקציה נס ציונה. ב-11 ביולי 2021 חתם בהפועל עכו.
בינואר 2022 ארשיד חתם במכבי בני ריינה. בסיום העונה היה שותף לעלייה ההיסטורית לליגת העל.ב-14 ביולי 2022 חזר להפועל עכו.
ביולי 2023 חתם באיחוד בני שפרעם.
הערות שוליים

↑  שלמה וייס‏, הפועל חדרה: כרם ארשיד חתם לעונה אחת, באתר וואלה, 2 בדצמבר 2020
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כרם ארשיד".
הר רובסון

| --- | --- |

 מידע כללי
 גובה:  3,954 מ' 
 מדינה:  קנדה קנדה
 מיקום:  קולומביה הבריטית
 רכס הרים:  Rainbow Range 
 קואורדינטות:  53°06′38″N 119°09′24″W﻿ / ﻿53.110555555556°N 119.15666666667°W﻿ / 53.110555555556; -119.15666666667
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר רובסון(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר רובסון(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט הר רובסון(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט הר רובסון
 
הר רובסון (באנגלית: Mount Robson) הוא ההר הגבוה בהרי הרוקי הקנדיים, וההר המתנשא ביותר בהרי הרוקי בצפון אמריקה. גובהו של ההר 3,945 מטרים מעל גובה פני הים, והוא מתנשא מעל סביבתו ב־2,829 מטרים.
ההר ממוקם בשטח הפארק הפרובינציאלי הר רובסון, בפרובינציית קולומביה הבריטית שבקנדה. ההר הוא חלק מרכס ריינבו.
הר רובסון הוא ההר השני בגובהו בקולומביה הבריטית (הר ואדינגטון שברכס הרי החוף הוא הגבוה ביותר). מורדותיו הדרומיים של הר רובסון נראים בבירור מהכביש המהיר ילוהד ולרוב ההר מצולם מכביש זה.
גאוגרפיה

הר רובסון מתנשא בחדות מעל סביבתו. בצידו הדרומי עולה ההר הפרש גבהים של 2,975 מטרים מעל אגם קיני לפסגת ההר.
חלקו הצפוני של הר רובסון מכוסה קרחונים.
קרחון רובסון ממלא את האוכף בין הר רובסון והר רספלנדנט. בראשית המאה ה־20 הקרחון, שהיה ממוקם על קו פרשת המים של אמריקה, הזין הן את אגם ברג והן את אגם אדולפוס (המצויים משני צידי קו פרשת המים, ולכן מי הקרחון זרמו הן לכיוון האוקיינוס הארקטי (דרך נהר סמוקי) והן לכיוון האוקיינוס השקט (דרך נהר רובסון). מאז, עקב התחממות כדור הארץ, נסוג הקרחון, וכיום הוא מזין את נהר רובסון בלבד.
היסטוריה > מקור השם

הר רובסון נקרא על שם קולין רובסון, סוחר פרוות שעבד בשביל החברה הצפון מערבית וחברת מפרץ הדסון, בראשית המאה ה־19. ההר לא נקרא על שמו של ראש ממשלת קולומביה הבריטית ג'ון רובסון (בניגוד לסברה הפופולרית). אנשי האומות הראשונות - הטקסקוואקלט והסקוופמק קראו להר בשם "יה־האי־האס־קון" שמשמעו "הר הדרך הספירלית".
לקריאה נוספת

Mount Robson Provincial Park
הערות שוליים

↑  מידע גאוגרפי
| --- | --- |
בקרת זהויות :  NLI: 987007565920305171  LCCN: sh94009230 
הצלע הדרום מזרחית של הר רובסון. מבט מרכס סלווין
הר רובסון בקולומביה הבריטית
פסח שטיין

| --- | --- |
 לידה:  פברואר 1918 אדר ה'תרע"ח בריינסק רוסיה הסובייטית
 פטירה:  10 במאי 2002 (בגיל 84) כ"ח אייר תשס"ב קליבלנד אוהיו ארצות הברית
 מקום קבורה:  בית הקברות היהודי בהר הזיתים
 מדינה:  ארצות הברית
 השכלה:  ישיבת מיר ישיבת טלז
 מקום מגורים:  קליבלנד ויקליף
 תקופת הפעילות:  ?–2002 
 השתייכות:  חרדים ליטאים
 תחומי עיסוק:  ראש ישיבה
 רבותיו:  רבי אליעזר יהודה פינקל
 חיבוריו:  ליקוטי שיעורים
 חותנים:  הרב זלמן שמואל בלוך
 
 תפקידים נוספים:  ראש ישיבה 
 
הרב פסח יצחק שטיין (אדר ה'תרע"ח, 1918 – כ"ח באייר ה'תשס"ב, 10 במאי 2002) היה ראש ישיבת טלז בקליבלנד באוהיו שבארצות הברית.
ביוגרפיה

נולד בבריינסק (כיום בפולין) לרב אהרן שמואל שטיין שהיה אב"ד בעירו, מתלמידיו של הרב שמעון שקופ. משפחתו הייתה במקורה מלודמיר שבאוקראינה. שמם המקורי היה לרנר אך סבו החליף את שמו למלמד כדי להיפטר מגיוס לצבא הרוסי. כשהתארס אביו, הוא השתמש במסמכים מזהים של צעיר בשם 'שטיין' שנפטר, כדי לחמוק אף הוא מגיוס, וכך נותר שם המשפחה. בברית המילה שלו שימש הרב שמעון שקופ כסנדק.
בצעירותו למד בישיבת סלונים אצל הרב שבתי יגל, ובשנת ה'תרצ"ו עבר לישיבת מיר שם למד אצל הרב אליעזר יהודה פינקל. עם פרוץ מלחמת העולם השנייה חזר לבית הוריו, ומשם נשלח למחנה עבודה לתקופה קצרה. בעצת ידידו הרב אליהו חזן ברח משם באישון לילה וחזר לישיבה, שבינתיים גלתה ממקומה לוילנה. היה בין עשרה תלמידים שקיבלו סרטיפיקטים לארצות הברית, אך לבסוף ברח עם כל בני הישיבה לשאנגחאי, במהלך תקופה זו יצר קשר עם המשגיח רבי יחזקאל לוינשטיין. לאחר המלחמה היגר עם בני הישיבה לארצות הברית.
הרב שטיין היה בן משפחתו היחיד ששרד את השואה. הוריו ושלושת אחיו נרצחו על ידי הנאצים במהלך השואה. לאחר המלחמה הצטרף לשאר תלמידי ישיבת מיר בעיר ניו יורק, שם נפתחה הישיבה מחדש. לתקופה קצרה הצטרף לקבוצת תלמידים שנסעו לסינסינטי, אוהיו, שם הקים הרב אליעזר סילבר ישיבה. בשנת תש"ח נשא את נעמי בתו של הרב זלמן שמואל בלוך, מנהלה הרוחני של ישיבת טלז, בנו הבכור של הרב יוסף יהודה לייב בלוך ראש הישיבה. לאחר נישואיו התחיל ללמוד בישיבת טלז ולאחר תקופה בשנת התשט"ו החל למסור שיעורים בקביעות בישיבה, ובהמשך לאחר פטירת ראש הישיבה הרב חיים מרדכי קטץ בשנת תשכ"ה, מונה לראש ישיבה יחד עם הרב אייזיק אוזבנד.
הרב שטיין היה בזמנו הרב היחיד בישיבת טלז שלא למד בה בבחרותו, ועל כן על אף שלימד בישיבה שיטת לימודו נשארה כשיטת הלימוד של ישיבת מיר. שיטת לימוד זו מתאפיינת בין היתר בדקדוק רב בלשון רש"י, והוצאת גדרים למדניים מדיוקים אלה, בניגוד לשיטת טלז אשר הציבה לה למטרה להעמיד את ההיגיון וכושר הניתוח בראש מעייניה. התלמידים בישיבה – לפחות על פי רצון הרבנים – התרחקו מפלפול או מבקיאות והתמדה ללא עומק.
בשנת ה'תשל"ט החלו תלמידיו להוציא לאור את שיעוריו תחת השם 'שיעורי רבינו הגאון הרב פסח שטיין' ולאחר מכן בשנת ה'תשס"א החל להוציא את שיעוריו במהדורה מחודשת עם וספות תחת השם 'ליקוטי שיעורים' ולאחר מותו המשיכו בניו בהוצאת ספריו.
בשנת 1988 נפטר ממחלת הסרטן בנו בכורו של הרב שטיין, רבי שמואל זלמן, בגיל 38. הוא חיבר את הספר "פרי שמואל", ושימש כר"מ בישיבת היכל התורה בירושלים.
הרב שטיין נפטר ביום שישי, 10 במאי 2002 (כ"ח באייר תשס"ב). הוא נקבר בהר הזיתים לצד בנו  הרב שמואל זלמן.
ספריו

סדרת ליקוטי שיעורים על הש"ס הסדרה כוללת שיעורים ושיעורים כלליים וכן בירורים והערות בסדרה זו יצאו חמשה כרכים על ידי מכון באר התורה. הסדרה יצאה לאור בין השנים תשנ"ט-תשע"ט, חלק מהסדרה יצא לאור בשם "שיעורי רבינו פסח שטיין" ויצא לאור לאחר מכן במהדורה מחודשת עם הוספות ועריכות.
קונטרס המועדים תשס"ג כולל בירורים וביאורים בענייני המועדים, רובם מכתב ידו.
משפחתו

הרב זלמן שמואל (נפטר תשמ"ח) ר"מ בישיבת היכל התורה - פרשבורג ומחבר הספרים פרי שמואל.
הרב אהרן שטיין, ראש ישיבה בישיבת אור המאיר בפיקסקיל, ניו יורק.
חתנו רבי ישראל גינזבורג, מגיד שיעור בישיבת סטטן איילנד.
חתנו רבי אברהם דאוק, מגיד שיעור בישיבת טלז בקליבלנד.
אחות אשתו, שושנה, נשואה לרב מרדכי גיפטר אחות נוספת, רבקה, נישאה לרב עקיבא הכרמי, רבה של קריית שמואל.
הערות שוליים

↑  מוסף שבת של יתד נאמן, אייר תשפ"ב
↑  מוריה רפט-רצ (שנה כה א-ב) ירחון תורני מכון ירושלים
↑  יובל המאה של ישיבת טלז, וויקליף: ישיבת טלז, תשל"ה, עמ' 308
| --- | --- |
בקרת זהויות :  NLI: 987007296191905171  ISNI: 0000 0000 6693 7059  LCCN: n88157288  VIAF: 6488805   WorldCat (עם VIAF): 6488805
צ'ארלי ד'אמליו

| --- | --- |

 לידה:  1 במאי 2004 (בת 20) נורווק, קונטיקט, ארצות הברית 
 מידע אישי
 שם:  צ'ארלי ד'אמליו
 שם בשפת המקור:  Charli D'Amelio
 מידע טיקטוק
 תקופת הפעילות:  2019–הווה (כ־6 שנים)
 ז'אנר:  ריקוד
 רשומים:  152.0 מיליון (נכון ל־8 במרץ 2024)
 צפיות:  11.3 מיליארד (נכון ל־21 באפריל 2023)
 www.charlidamelio.com
 
צ'ארלי ד'אמליו (באנגלית: Charli D'Amelio; נולדה ב-1 במאי 2004) היא אושיית רשת ורקדנית אמריקאית, שהתפרסמה ברשת החברתית טיקטוק אליה העלתה סרטוני וידאו קצרים בהם היא רוקדת. יש לה כ-153 מיליון עוקבים באפליקציה, נכון לאפריל 2024, וסרטוניה צברו כ-11 מיליארד לייקים. כונתה "מלכת הטיקטוק" על ידי הניו יורק טיימס.
קריירה

ד'אמליו הוחתמה בסוכנות הכישרונות UTA (אנ') בינואר 2020. היא השתתפה, יחד עם ידוענים אחרים, בפרסומת אשר שודרה במהלך סופרבול LIV, בשנת 2020, יצרה יחד עם ג'ניפר לופז, אשר כיכבה במופע המחצית של הסופרבול באותה שנה, את אתגר הטיקטוק "אתגר הסופרבול של ג'יי לו". באותה שנה ד'אמליו גם לקחה חלק במשחק האולסטאר של ה-NBA.
ד'אמליו הייתה חברה בקבוצת הרשת השיתופית "Hype House" עם 18 משפיענים אחרים. לקבוצה יש 15.5 מיליון עוקבים. לאחר סכסוכים פנימיים היא ואחותה החליטו לעזוב.
ב-11 ביוני 2020 פרסם מגזין הרולינג סטון כי ד'אמליו גובה בין 25 ל-40 אלף דולר לפוסט פרסומי אותו היא מפרסמת בפלטפורמת הטיקטוק. בשנת 2020, שברה את השיא של לורן גריי והפכה ל-"אדם הנעקב ביותר בטיקטוק"; שיא גינס.
בשנת 2020 הופיעה ברשימות פורבס 30Under30 וב40 Under 40 של מגזין פורצ'ן, והייתה לאדם הצעיר ביותר שהופיע ברשימה של פורצ'ן אי פעם.
ב-13 במרץ 2021 נבחרה בטקס פרסי בחירת הילדים של ניקלודיאון לאשת המדיה החברתית המועדפת לשנת 2021.
בשנת 2022 היא דורגה במקום השני ברשימת יוצרי התוכן המרוויחים ביותר של פורבס, עם רווחים של כ־17.5 מיליון דולר בשנת 2021. באותה שנה זכתה בעונה ה־31 של תוכנית המציאות האמריקאית, רוקדים עם כוכבים.
בספטמבר 2024, פורסם כי ד'אמליו תעשה את הופעת הבכורה שלה בברודוויי במחזמר "& ג'ולייט", שמציע גרסה מחודשת לסיפורו של שייקספיר, "רומיאו ויוליה". ד'אמליו תשחק בתפקיד שרמיאן, שתואר על ידי המפיקים כתפקיד רווי בריקוד. היא תתחיל להופיע ב-29 באוקטובר 2024 לתקופה מוגבלת של שלושה חודשים, עד 19 בינואר 2025.
בשנת 2025 שיחקה בתפקיד קטן בסרטו המוזיקלי של הראפר דה ויקנד "Hurry Up Tomorrow" המבוסס על אלבומו השישי "Hurry Up Tomorrow".
חיים אישיים

ד'אמליו הייתה מטרה לבריונות רשת ולביוש גוף. היא ואחותה דיקסי שיתפו פעולה עם יוניצף כדי להילחם בתופעת בריונות רשת וכדי לספר על הסכנות בפרסום בפלטפורמה טיקטוק. ד'אמליו חשפה בסטורי בחשבון האינסטגרם שלה שהיא סובלת מהפרעת אכילה.
פרסים ומועמדויות

| פרס | שנה | קטגוריה | פרויקט | תוצאה | מקור |
| --- | --- | --- | --- | --- | --- |
| פרס בחירת הקהל | 2020 | הכוכב החברתי של 2020 |  | מועמדות |  |
| פרס בחירת הקהל | 2021 | הכוכב החברתי של 2021 |  | מועמדות |  |
| פרס בחירת הקהל | 2022 | מתמודד התחרות של 2022 | רוקדים עם כוכבים | מועמדות |  |
| פרס בחירת הקהל | 2022 | הכוכב החברתי של 2022 |  | מועמדות |  |
| פרסי בחירת הילדים של ניקלודיאון | 2021 | הכוכבת החברתית האהובה |  | זכייה |  |
| פרסי בחירת הילדים של ניקלודיאון | 2022 | יוצרת תוכן אהובה |  | זכייה |  |
| פרסי בחירת הילדים של ניקלודיאון | 2023 | יוצרת תוכן אהובה |  | זכייה |  |
| פרסי הסרטים והטלוויזיה של MTV | 2021 | כוכב חברתי פורץ דרך |  | מועמדות |  |
| פרסי סטרימי | 2020 | יוצר השנה |  | מועמדות |  |
| פרסי סטרימי | 2020 | פריצת השנה: יוצר תוכן |  | זכייה |  |
| פרסי סטרימי | 2020 | קמפיין טוב חברתי | #DistanceDance (עם P&G) | מועמדות |  |
| פרסי סטרימי | 2021 | יוצר השנה |  | מועמדות |  |
| פרסי סטרימי | 2022 | יוצר השנה |  | מועמדות |  |
| פרסי סטרימי | 2022 | יוצר תוכן: לייפסטייל |  | זכייה |  |
| פרסי המוזיקה של iHeartRadio | 2023 | פרס הכוכב החברתי |  | בהמתנה |  |
הערות שוליים

↑  ראו גם: Katie Collins,'"`UNIQ--nowiki-00000000-QINU`"'How an ordinary 16-year-old came to dominate TikTok, CNET'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
↑  charli d’amelio באתר טיקטוק, 7 ביולי 2022
↑  Hype House and the Los Angeles TikTok Mansion Gold Rush באתר הניו יורק טיימס, 3 בינואר 2020
↑  Lorenz, Taylor (2020-01-03). "Hype House and the Los Angeles TikTok Mansion Gold Rush". The New York Times (באנגלית אמריקאית). ISSN 0362-4331. נבדק ב-2020-03-13.
↑  Connor Perrett, TikTok's Hype House is home to some of the app's biggest stars, including Charli D'Amelio. Who are the other 20 members?, Insider
↑  Connor Perrett, Inside the life of 17-year-old TikTok megastar Lilhuddy, who's one half of Hype House's power couple, Insider
↑  Want a TikTok Hit? Have $30,000?, רולינג סטון, ‏11 ביוני 2020
↑  Most followers on TikTok, Guinness World Records (באנגלית)
↑  Brown, Abram (1 בדצמבר 2020). "From Charli D'Amelio And Addison Rae To Mr. Beast And Marques Brownlee, Meet Forbes' 30 Under 30 In Social Media". Forbes (באנגלית). נבדק ב-4 בדצמבר 2020. {{cite web}}:  (עזרה)
↑  Alexandra Sternlicht, Top Creators 2022, Forbes (באנגלית)
↑  שאנג'לה בגמר "רוקדים עם כוכבים": "אנחנו בכל מקום", באתר ‏מאקו‏, 22 בנובמבר 2022
↑  Rebecca Rubin, TikTok Star Charli D’Amelio to Make Broadway Debut in ‘& Juliet’ (EXCLUSIVE), Variety, ‏2024-09-30 (באנגלית אמריקאית)
↑  One of TikTok's biggest stars say she gets hundreds of thousands of hate comments every week, often focusing on her body and weight באתר Insider‏, 12 בפברואר 2020
↑  TikTok star Charli D'Amelio reveals 'struggles' with eating disorder, Evening Standard, ‏11 בספטמבר 2020 (באנגלית)
↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
| --- | --- |
בקרת זהויות :  PLWABN: 9811989650105606  BIBSYS: 1606126540626  GND: 1241219796  LCCN: no2021005613  MusicBrainz: fbd380fe-cd07-4c03-934c-87d02dad212b  VIAF: 6166160791869602860005   WorldCat (עם VIAF): 6166160791869602860005
חלון

חלון
חלון הוא פתח בקיר המאפשר מעבר אור, ציור משנת 1880
חלונות אלבסטר בכנסיית Santa Maria La Major בעיירה Morella (ספרד)
חלון אלבסטר בקתדרלה של ולנסיה (ספרד). המבנה האסימטרי של פתח הקיר מאפשר לקרני השמש להגיע לאזור המזבח
חלון גליל במגדלור Sumburgh Head (שטלנד)
חלון הוא פתח מתוכנן בקיר או בתקרה של מבנה. הפתח נועד על מנת לאפשר לאור, קול או לאוויר להיכנס דרכו, אך מונע חדירת מים ואבק. 
על פי רוב, פתח החלון יכול להיסגר ולהיפתח. המושג "חלון" מיוחס לפתח, למכסה וגם למסגרת.
מרכיבי החלון

מרכיבי החלון האפשריים:
משקוף קבוע המקיף את הפתח.
החלון עצמו, לעיתים יכול להיפתח ולרוב עשוי זכוכית.
אדן חלון המשמש לפינוי מים וליופי.
תריסים
וילונות שמונעים או מרסנים את כניסת אור השמש.
רשתות למניעת כניסת חרקים.
סורגים למניעת כניסה ויציאה של בני אדם וחיות דרך החלון.
גגון כדי לשפר את איכות ההצללה מעל חלק מהחלונות.
מרכיבי החלון עשויים ממתכת, עץ, אבן או פולימר.
היסטוריה

הצורך בחלון החל בגלל הצורך הבסיסי להיות בקשר עם החוץ לטובת כניסת אור ואוויר.
תחילה היו החלונות פתח בלבד, במבני עץ ומבנים העשויים בוץ וחומר, לפני עיבוד הזכוכית השטוחה. לפעמים היה החלון סגור במספר עצים המשמשים כסורגים או כמכסה.
לאחר שלמד האדם לעבד זכוכית שטוחה, הופיעו חלונות עץ וברזל עם זכוכית. חלונות אלו היו בנויים ממשקוף עץ או ברזל, כנף העשויה עץ או ברזל ובתוכה תושבת לזכוכית.
יתרונות העץ: זמין, קל לעיבוד, נותן תחושה ביתית חמימה.
חסרונות העץ: רגישות העץ ללחות וליובש - אינו שומר על גודל קבוע וגורם לניפוץ הזכוכית. דורש טיפול שנתי (צביעה של שכבת הגנה).
יתרונות הברזל: זמין, קל לעיצוב, חזק, מאפשר מפתחים גדולים.
חסרונות הברזל: כבד, קשה לעיבוד, מחליד, דורש תחזוקה לאחר התקנה.
כדי להתגבר על הדרישה לחלונות גדולים אך עם מגבלת גודל משטח הזכוכית, כנפי החלון חולקו למספר חלקים ושובצו בהם משטחי זכוכית קטנים. כך התפחה אומנות הוויטראז' תוך ניצול המגבלה של גודל משטחי הזכוכית.
בשנות ה-60 של המאה ה-20 עם כניסת טכנולוגיות מתקדמות לעיבוד אלומיניום הוחלפו חלונות העץ והברזל לחלונות האלומיניום. האלומיניום עמיד למזג האוויר שבחוץ, זמין וזול יחסית לעץ. תעשיית האלומיניום אפשרה פיתוח של חלונות הניתנים להרכבה במהירות ובמגוון עיצובים בהשוואה לחלונות עשויים עץ או ברזל. פרופיל האלומיניום מבודד פחות מעץ ומוליך חום וקור.
ברחבי העולם בתעשיית חלונות אלומיניום משתמשים עם פרופילי אלומיניום עם שבר תרמי - באירופה נפוצים חלונות פולימרים או בשמם האירופאי חלונות U-pvc. בארצות הברית מכונים חלונות הויניל. חלון U-pvc זול יותר מחלון אלומיניום עם שבר תרמי אך יקר יותר מחלון אלומיניום בלי שבר תרמי. בנוסף, לחלונות הU-pvc יש מגבלות לגודל הפתח ומגבלות עיצוב שאינם קיימים בחלונות אלומיניום.
בשל מגבלותיו לא נפוץ חלון ה-U-pvc בישראל. במדינת ישראל, בה הפרשי הטמפרטורות בין חוץ לפנים הבית ברוב אזורי הארץ קטן מ-25°c, ההשפעה של איבוד אנרגיה דרך פרופילי האלומיניום היא כ-3% מכלל מרכיבי החלון בעוד שהזכוכית מהווה את רוב התווך שמעביר אנרגיה. לכן, בתנאי האקלים בישראל, יש חשיבות גדולה לבחירת הזכוכית המתאימה להגדלת הבידוד האנרגטי. קיים מגוון רחב של זכוכיות בעלות מגוון ציפויים ועיבודים המשפיעים על הבידוד האנרגטי.
היסטוריה > התפתחות חלון הזכוכית

יצורה של זכוכית שטוחה באופן תעשייתי היוותה זרז להתפתחות במגוון תחומים ובמיוחד בתחום הבניה, הזכוכית מתאימה לזיגוג חלונות מבחינות רבות:
מאפשרת חדירת אור טבעי למבנה.
שקופה ומקנה קשר עם החוץ.
חזקה ועמידה לאורך שנים ארוכות.
אטומה למים ורוח.
בתחילה החיסרון העיקרי של הזכוכית היה באי עמידתה בפני מכות פתאומיות, דבר שגרם לניפוצה ולשבירתה. אך עם ההתפתחות הטכנולוגית נוספו תהליכים המשפרים את תכונות הזכוכית. כמו תהליך החיסום המגדיל באופן משמעותי את עמידתה בפני מכות.
החל משנות ה-60 של המאה ה-20 החלו להתפתח מערכות של חלונות המשלבות אלומיניום וזכוכית. שמאפשרים לבנות חלונות גדולים העמידים לאוויר ומים. מערכת החלון המתקדמת מסוגלת למנוע חדירת אוויר ומים ולנקז את עודפי המים המצטברים אל מחוץ לחלון.
ככל שתכונות הזכוכית והחומרים של מרכיבי המסגרת השתפרו כך זה השפיע באופן ישיר על גודלם של החלונות. איכות הזכוכית המשופרת ושימוש באלומיניום איפשר לבצע פתחים גדולים יותר ויותר. החלון המודרני חוסם את האוויר והמים שבאים מבחוץ ומכניס את האור, כך יש שליטה על כניסת כמות האור והאוויר למבנה.
האתגר המשמעותי של החלון בן ימינו מצד אחד לאפשר כניסת אור ומצד שני למנוע כניסת מים ולווסת את כניסת האוויר. אתגר משמעותי נוסף הוא להפוך את החלון כמונע איבוד אנרגיה. בחורף בריחת חום מתוך הבית ובקיץ כניסת חום אל הבית. אתגרים אלה מועצמים כאשר גודל החלון הולך וגדל ומיקום החלון במגדלים גבוהים מגדיל את הלחצים העצומים שחלונות נדרשים לעמוד בהם.
סוגי חלונות

חלון פתיחת ציר פנימה חד-כנפי.
חלון פתיחת ציר פנימה דו-כנפי.
חלון הזזה כנף על כנף.
חלון נגרר לכיס גרירה חד/דו-כנפי.
חלון הרמה ("גיליוטינה").
חלון צרפתי (חלון המגיע לרצפה. מקובל בסלונים, למטרת אור ונוף).
חלון קיפ נפתח כלפי מעלה לחריץ (חלון עם ציר תחתון. מקובל בחדרי אמבטיה, להשגת פרטיות).
חלון דריי-קיפ (נפתח כקיפ או כציר על פי בחירה).
קירות-מסך (קונסטרוקציה וזכוכית במפתחים גדולים).
חלון תקרה/סקיילייט (חלון להכנסת אור בתקרת המבנה).
חלון פיווט, חלון בעל ציר מרכזי, יכול להגיע עם ציר אנכי או אופקי, בעיקר לשם אוורור.
חלון תרמומטר, חלון אנכי צר הנמשך לאורך כמה קומות. מקובל בחדרי מדרגות.
מונחים, חלקים וחומרים בחלונות

חלון מורכב מהחלקים הבאים:
משקוף עיוור – משקוף המוטמע בבניין ומהווה חיבור בין החלון לקיר.
משקוף – מסגרת המורכבת מפרופילים. המשקוף מתחבר למשקוף העיוור ונשאר קבוע במקומו בין אם הוא מקבל זכוכית ובין אם הוא מקבל כנף.
כנף – מסגרת המורכבת מפרופילים. הכנף מזוגגת ונעה על גבי מסילה או צירים.
סרגל זיגוג – פרופיל המשמש לחלוקת הכנף לחלקים קטנים יותר לזיגוג הזכוכית.
אטמים – פסי EPDM (גומי) שחורים שאוטמים את המרווח בין הכנף למשקוף ובין הזכוכית לכנף.
אביזרים – אטמים מנגנונים, מנועים או גלגלים שמסייעים בפתיחתו של החלון.
פרזול – חלקים המרכיבים את החלון הנראים לעין כמו ידיות מנעולים וכדומה.
קבוע – חלק מהחלון המזוגג בזכוכית אך נשאר ללא תזוזה. (קבוע עליון, קבוע תחתון, קבוע צד וכדומה).
זכוכית או זיגוג.
גלריית תמונות

חלונות בבניין רב-קומות
חלון מזוגג
חלונות שונים על אותו הבניין. בית דיק בחיפה.
החלונות של מלון הרצליה בחיפה
החלונות של בית הכט
חלון עם סורגים בבית המסילאים בקיבוץ יגור
ראו גם

חלון ראווה
לקריאה נוספת

דוד קרויאנקר, פתחים בירושלים, שערים, דלתות, חלונות וסורגים, זמורה ביתן, 1987.
הערות שוליים

↑  מקטע פולימרי המייצר נתק בפרופיל אלומיניום שמונע מעבר אנרגיה
↑  נפוץ בעיקר במדינות בעלי הפרשי טמפרטורה מעל 25°c בין פנים הבית לחוץ
↑  צורת הפרופיל, מגוון צבעים ומגוון מרקמים
| --- | --- |
בקרת זהויות :  NLI: 987007558688105171  BNE: XX527186  BnF: cb119470878 (data)  GND: 4016740-9  LCCN: sh85146940  NDL: 00567377  NKC: ph123714 
ויטראז' בבית הכנסת לכו-נרננה ברעננה
ביקור מולדת

"ביקור מולדת" הוא מיני־אלבום מאת הזמרת והיוצרת הישראלית מיקה קרני, שיצא לאור בינואר 2025.